Tunglið braust inn í húsið er viðamikið safn ljóða eftir 36 skáld víðsvegar að úr heiminum . Það elsta , kínverska skáldið Tao Tsien , var uppi á fjórðu öld en það yngsta , bandaríska skáldkonan Jane Hirshfield , er fædd 1953 . Hópurinn sem hér hefur valist saman gæti virst sundurleitur við fyrstu sýn – heimsþekkt skáld , sem Íslendingum eru að góðu kunn , innan um lítt þekkt ljóðskáld sem ekki hafa verið þýdd áður . Fljótlega koma þó í ljós þeir þræðir sem liggja á milli skálda , þótt þau tilheyri ólíkum menningarheimum . Einn þráður sem má lesa sig eftir er hvernig kínversk og japönsk ljóðahefð hefur markað spor sín í ljóðlist heimsins ; annar sýnir hvernig með skáldskapnum er tekist á við skuggana í sálarlífi mannsins . Sterkasti þráðurinn liggur þó í valinu á skáldum og ljóðum því þýðandinn , Gyrðir Elíasson , kynnir hér úrval sem fléttast saman við hans eigin skáldskap . Höfundatal aftast með stuttum kynningum á skáldunum .